text: [{"text_idx": "#000003", "text": "Rasmus Paludan, stovnari av politiska flokkinum, Stram Kurs, hev\u00f0i \u00e6tlanir um at brenna eina koran av framman fyri sku\u0301lanum i\u0301 enska by\u0301num Wakefield hesa vikuna. Men hann sleppur ikki inn i\u0301 Bretland."}, {"text_idx": "#000004", "text": "Herfyri kunngj\u00f8rdi Paludan, at hann hev\u00f0i \u00e6tlan um at fara til Wakefield at brenna eina koran. Hetta skuldi gerast fyri at vi\u0301sa a\u0301 o\u0301r\u00e6ttin, sum nakrir n\u00e6mingar vo\u0301ru fyri, ta\u0301 teir vo\u0301r\u00f0u burturvi\u0301stir fra\u0301 sku\u0301lanum eftir at tey h\u00f8vdu \u2018gj\u00f8rt seg inn\u2019 a\u0301 eina koran,."}, {"text_idx": "#000006", "text": "Men nu\u0301 hevur Tom Tugendhat, trygdarma\u0301lara\u0301\u00f0harri, kunna\u00f0 undirhu\u0301si\u00f0 um, at Rasmus Paludan ikki sleppur at koma inn i\u0301 landi\u00f0, skrivar BBC."}, {"text_idx": "#000009", "text": "Ra\u0301\u00f0harrin vi\u00f0 trygdarma\u0301lum, Tom Tugendhat, svara\u00f0i, at Paludan er komin a\u0301 serliga listan yvir fo\u0301lk, sum ikki fa\u0301a loyvi at koma inn i\u0301 landi\u00f0."}, {"text_idx": "#000010", "text": "Rasmus Paludan hevur seinastu a\u0301rini gj\u00f8rt vart vi\u00f0 seg i\u0301 Danmark og Sv\u00f8ri\u0301ki vi\u00f0 si\u0301num mo\u0301tm\u00e6lum mo\u0301ti islam. I\u0301 januar brendi hann eina koran framman fyri sendistovuna hja\u0301 Turkalandi i\u0301 Stockholm."}]